KOMISIJOS SPRENDIMAS
2008 m. birželio 5 d.
dėl Bendrijos finansinės paramos skubioms kovos su mėlynojo liežuvio liga Vokietijoje 2007 m. priemonių išlaidoms padengti
(pranešta dokumentu Nr. C(2008) 2363)
(Tekstas autentiškas tik vokiečių kalba)
(2008/444/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. lapkričio 20 d. Tarybos direktyvą 2000/75/EB, nustatančią mėlynojo liežuvio ligos kontrolės ir likvidavimo reikalavimus (1), ypač į jos 9 straipsnio 2 dalį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (2), ypač į jo 3 straipsnio 3 dalį ir 3 straipsnio 5 dalį,
kadangi:
(1)
Sprendime 90/424/EEB nustatytos Bendrijos finansinės paramos, skirtos specialiųjų veterinarijos priemonių, įskaitant skubias priemones, išlaidoms padengti, skyrimo procedūros. Siekiant kaip galima greičiau likviduoti mėlynojo liežuvio ligą, valstybėms narėms teikiama finansinė parama tam tikrų kovos su mėlynojo liežuvio liga priemonių išlaidoms padengti.
(2)
Sprendimo 90/424/EEEB 3 straipsnio 5 dalyje nustatyta, kokiai daliai valstybės narės išlaidų padengti gali būti skiriama Bendrijos finansinė parama.
(3)
Bendrijos finansinė parama skubių kovos su mėlynojo liežuvio liga priemonių išlaidoms padengti skiriama vadovaujantis 2005 m. vasario 28 d. Komisijos reglamente (EB) Nr. 349/2005, nustatančiame Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (3), išdėstytomis taisyklėmis. Šis reglamentas taikomas Bendrijos finansinei paramai, skiriamai valstybėms narėms dėl reglamente nustatytus reikalavimus atitinkančių išlaidų, susidariusių taikant tam tikrų ligų likvidavimo priemones situacijose, nurodytose Sprendimo 90/424/EEB 3 straipsnio 1 dalyje.
(4)
2007 m. Vokietijoje kilo mėlynojo liežuvio ligos protrūkis. Šios ligos atsiradimas kelia rimtą pavojų Bendrijos gyvulių populiacijai.
(5)
Todėl Vokietija, siekdama išvengti mėlynojo liežuvio ligos išplitimo, ėmėsi būtinų skubių priemonių.
(6)
2007 m. lapkričio 28 d. Vokietija pateikė finansinę informaciją, reikalingą suteikiant Bendrijos finansinės paramą pagal Reglamento (EB) Nr. 349/2005 6 straipsnį.
(7)
Vokietija visiškai įvykdė techninius ir administracinius reikalavimus, nustatytus Sprendimo 90/424/EEB 3 straipsnyje ir Reglamento (EB) Nr. 349/2005 6 straipsnyje.
(8)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Bendrijos finansinė parama Vokietijai
Bendrijos finansinė parama gali būti skirta Vokietijai išlaidoms, kurias ši valstybė narė patyrė imdamasi Sprendimo 90/424/EB 3a straipsnio 2 dalyje nurodytų priemonių kovai su mėlynojo liežuvio liga 2007 m., padengti.
2 straipsnis
Mokėjimo tvarka
Pirmoji 950 000,00 EUR dalis išmokama kaip Bendrijos finansinės paramos, numatytos 1 straipsnyje, dalis.
3 straipsnis
Adresatas
Šis sprendimas skirtas Vokietijos Federacinei Respublikai.
Priimta Briuselyje, 2008 m. birželio 5 d.